Source: https://www.legalis.ro/legalis/chapterview-document.seam?tocId=nvxv6mrqga3f6mbugi2f64br&documentId=nvxv6mrqga3f6mbugi2f64brl5uf6z3vozsxe3tvnrptmmbql4zdambwfuydkljrga
Timestamp: 2020-07-13 05:55:57+00:00

Document:
Hotărâre 600/2006 (M.Of.) - Legalis
HOTĂRÂRE Nr. 600/2006
privind sprijinul direct al statului acordat producătorilor de legume de seră și ciuperci de cultură în anul 2006
În temeiul art. 108 din Constituția României, republicată, al art. 7 alin. (1) și (3) și al art. 8 alin. (1) din Ordonanța de urgență a Guvernului nr. 108/2001 privind exploatațiile agricole, aprobată cu modificări și completări prin Legea nr. 166/2002, cu completările ulterioare,
Producătorii agricoli persoane fizice sau juridice, organizați în exploatații agricole în baza prevederilor Ordonanței de urgență a Guvernului nr. 108/2001 privind exploatațiile agricole, aprobată cu modificări și completări prin Legea nr. 166/2002, cu completările ulterioare, care dețin sau administrează sere încălzite și ciupercării în spații climatizate și care valorifică produsele în conformitate cu standardele de comercializare în vigoare, beneficiază de sprijin direct pe produs, în scopul stimulării producției și a calității acesteia.
Sprijinul direct al statului, acordat în anul 2006 producătorilor prevăzuți la art. 1, este de 10.000 mii lei (ROM) și se asigură de la bugetul de stat, prin bugetul Ministerului Agriculturii, Pădurilor și Dezvoltării Rurare, în cadrul programului „Dezvoltarea durabilă a sectorului vegetal, a sectorului zootehnic și piscicol, precum și alte programe pe care Ministerul Agriculturii, Pădurilor și Dezvoltării Rurare trebuie să le pună în aplicare“.
(1) Sprijinul direct al statului se acordă pentru produsele recoltate și livrate din serele încălzite, din ciclul I de producție, până la data de 30 iunie 2006.
(2) Pentru ciupercile cultivate în spații climatizate, sprijinul direct se acordă pentru producția recoltată și livrată până la data de 31 decembrie 2006.
(1) Cantitățile pentru care se acordă sprijinul financiar și cuantumul sumelor sprijinului pe unitatea de produs, repartizate pe culturi, în anul 2006, sunt prevăzute în anexa nr. 1.
(2) Ministerul Agriculturii, Pădurilor și Dezvoltării Rurale, prin direcția de specialitate, repartizează pe județe cantitățile de producție marfă pe baza declarațiilor de înființare a suprafețelor de legume cultivate în sere încălzite și ciuperci cultivate în spații climatizate, înregistrate la direcțiile pentru agricultură și dezvoltare rurală județene, respectiv a municipiului București, și care se transmit la Ministerul Agriculturii, Pădurilor și Dezvoltării Rurale.
(1) Beneficiarii sprijinului direct al statului pe produs trebuie să facă dovada că au consumat și plătit furnizorilor energie termică sau au consumat și plătit gaz metan, energie electrică ori combustibili de orice tip utilizați în centrale proprii pentru producerea energiei termice.
(2) Beneficiarii trebuie să prezinte sucursalelor Agenției de Plăți și Intervenție pentru Agricultură următoarele documente:
a) copii ale actelor doveditoare privind încasarea contravalorii produselor livrate;
b) declarație pe propria răspundere privind culturile înființate în ciclul I, ale căror produse se livrează în anul 2006, în cazul legumelor de seră;
c) raportul de producție, în cazul ciupercilor cultivate și recoltate din spațiile climatizate;
d) orice document din care să rezulte că în ultimul an au executat sau au în curs de derulare lucrări de investiții pentru extinderea suprafețelor culturilor în sere încălzite, modernizarea celor existente, îmbunătățirea randamentului termic, prin modernizarea centralelor termice sau trecerea la soluții alternative de încălzire, ori implementarea unuia din sistemele de management al calității, Sistemul European de Bune Practici Agricole – EUREPGAP, HACCP sau ISO, iar în cazul ciupercăriilor, construirea de spații noi sau amenajarea unor clădiri care au avut alte utilizări ori dotarea spațiilor cu instalații moderne de cultură.
(1) Pentru a beneficia de sprijinul direct al statului, producătorii prevăzuți la art. 1 trebuie să formuleze o cerere-tip, în două exemplare, al cărei model este prevăzut în anexa nr. 2, pe care să o depună la sucursala Agenției de Plăți și Intervenție pentru Agricultură județeană, respectiv a municipiului București, până la expirarea perioadei de valorificare prevăzute la art. 3, însoțită de documentele justificative.
(2) Acordarea sumelor se face în ordinea depunerii cererilor până la utilizarea în întregime a fondului alocat, ca sprijin direct al statului, pe produs.
(3) Plata sprijinului direct se face de către Agenția de Plăți și Intervenție pentru Agricultură, prin transfer în contul beneficiarului la trezorerii, iar pentru persoanele fizice, în contul deschis de acestea la bănci.
(1) În baza cererilor depuse de producătorii agricoli, reprezentanții sucursalelor Agenției de Plăți și Intervenție pentru Agricultură județene, respectiv a municipiului București, verifică documentele justificative prevăzute la art. 5 alin. (2).
(2) Documentația privind sprijinul direct și un exemplar din cerere se păstrează în original la sediul sucursalei Agenției de Plăți și Intervenție pentru Agricultură județene, respectiv a municipiului București, și se introduc într-un program informațional.
(3) Răspunderea pentru realitatea și exactitatea datelor înscrise în documentațiile producătorilor revine exclusiv solicitanților sprijinului financiar direct.
(1) Reprezentanții sucursalelor Agenției de Plăți și Intervenție pentru Agricultură județene, respectiv a municipiului București, verifică îndeplinirea condițiilor de acordare a sprijinului direct și aprobă cererile producătorilor, întocmesc și depun la Agenția de Plăți și Intervenție pentru Agricultură Centralizatorul cererilor pentru încasarea sprijinului direct al statului pe culturi, în anul 2006, al cărui model este prevăzut în anexa nr. 3, însoțit de un exemplar al cererilor privind acordarea sprijinului direct.
(2) Agenția de Plăți și Intervenție pentru Agricultură întocmește Centralizatorul sumelor cuvenite producătorilor ca sprijin direct al statului pe produs, în anul 2006, al cărui model este prevăzut în anexa nr. 4, pe care îl înaintează Ministerului Agriculturii, Pădurilor și Dezvoltării Rurale.
(3) Ministerul Agriculturii, Pădurilor și Dezvoltării Rurale întocmește Centralizatorul justificativ al sumelor acordate producătorilor ca sprijin direct al statului în anul 2006, al cărui model este prevăzut în anexa nr. 5.
În baza centralizatorului justificativ prevăzut la art. 8 alin. (3), Ministerul Agriculturii, Pădurilor și Dezvoltării Rurale transmite Ministerului Finanțelor Publice cererea de deschidere a creditelor bugetare la capitolul 83.01 „Agricultură, silvicultură, piscicultura și vânătoare“, titlul „Subvenții“.
După aprobarea cererii pentru deschiderea creditelor bugetare de către Ministerul Finanțelor Publice, din bugetul Ministerului Agriculturii, Pădurilor și Dezvoltării Rurale se alimentează contul Agenției de Plăți și Intervenție pentru Agricultură, care virează sumele cuvenite în conturile solicitanților astfel: pentru persoane juridice, la trezorerii, iar pentru persoane fizice, în contul deschis de acestea la băncile comerciale.
Sucursalele Agenției de Plăți și Intervenție pentru Agricultură județene, respectiv a municipiului București, au obligația de a înregistra și monitoriza toți beneficiarii sprijinului direct pe produs.
(1) Încasarea sumelor de la bugetul de stat în mod necuvenit de către solicitantul sprijinului direct al statului prin înscrierea sau atestarea de date ori de situații nereale pe documentele de decontare constituie contravenție și se sancționează cu amendă de la 10.000 lei (ROM) la 30.000 lei (RON), precum și cu obligarea la restituirea sumelor încasate nejustificat și la plata penalităților prevăzute de legislația fiscală în vigoare.
(2) Constatarea contravențiilor și aplicarea sancțiunilor prevăzute la alin. (1) se fac de către persoanele împuternicite de Ministerul Agriculturii, Pădurilor și Dezvoltării Rurale.
(3) Contravenientul poate achita, în termen de 48 de ore de la data încheierii procesului-verbal de contravenție ori, după caz, de la data comunicării acestuia, jumătate din minimul amenzii aplicate, agentul constatator făcând mențiune despre această posibilitate în procesul-verbal.
Dispozițiile art. 12 referitoare la contravenții se completează cu dispozițiile Ordonanței Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare.
Persoanele împuternicite de Ministerul Agriculturii, Pădurilor și Dezvoltării Rurale au obligația de a verifica permanent modul de acordare a sumelor alocate potrivit prezentei hotărâri.
Anexele nr. 1–5 fac parte integrantă din prezenta hotărâre.
pentru acordarea sprijinului direct al statului, pe culturi, în anul 2006
Producătorul (date de identificare)..........
Orașul/Comuna ..........
Sucursala Agenției de Plăți și Intervenție pentru Agricultură
I. Producătorul, persoană juridică/persoană fizică .........., din localitatea .........., județul .........., posesor al B.I./C.I. seria .......... nr. .........., cod numeric personal .........., solicit acordarea sprijinului direct al statului pentru produsul: legume de seră/ciuperci de cultură:
Suprafața cultivată
(ha sau m2)
Producție marfă livrată
II. Anexez documente doveditoare.
III. Solicit acordarea sprijinului direct alocat conform art. 3 de către Agenția de Plăți și Intervenție pentru Agricultură.
Sucursala Județul ........../Municipiul București
cererilor pentru încasarea sprijinului direct al statului pe culturi, în anul 2006
Cererea nr. ........../..........
Suma totală cuvenită
Banca ........../Trezorerie
sumelor cuvenite producătorilor ca sprijin direct al statului pe produs, în anul 2006
Suma acordată pe unitatea de produs
al sumelor acordate producătorilor ca sprijin direct al statului în anul 2006
Direcția buget-finanțe
ANEXĂ(Anexa nr. 1 la Hotărârea Guvernului nr. 600/2006), Hotărâre 1157 [GUVERNUL ROMÂNIEI]
Articol unic, Hotărâre 1157 [GUVERNUL ROMÂNIEI]
Hotărâre 1.157/2006 (M.Of.) [GUVERNUL ROMÂNIEI]
ANEXĂ (Anexa nr. 1 la Hotărârea Guvernului nr. 600/2006), HOTĂRÂRE nr. 1.157/2006, MO 768/2006, act aplicabil din 8.9.2006
HOTĂRÂRE nr. 1.157/2006, MO 768/2006, act aplicabil din 8.9.2006
Articol unic, HOTĂRÂRE nr. 1.157/2006, MO 768/2006, act aplicabil din 8.9.2006
Art. 5, HOTĂRÂRE nr. 600/2006, MO 424/2006, act aplicabil din 8.9.2006
Art. 2, HOTĂRÂRE nr. 600/2006, MO 424/2006, act aplicabil din 8.9.2006
Art. 3, HOTĂRÂRE nr. 600/2006, MO 424/2006, act aplicabil din 8.9.2006

References: HOTĂRÂRE Nr. 600
 HOTĂRÂRE nr. 1

HOTĂRÂRE nr. 1
 HOTĂRÂRE nr. 1
 HOTĂRÂRE nr. 600
 HOTĂRÂRE nr. 600
 HOTĂRÂRE nr. 600